Yhteisöjen tuomioistuimen määräys (neljäs jaosto) 17 päivänä heinäkuuta 1998. - Société Anonyme de Traverses en Béton Armé (Sateba) vastaan Euroopan yhteisöjen komissio. - Muutoksenhaku - Julkiset tavaranhankinnat - Hankintaviranomaisen toiminnasta tehdyn kantelu käsittelyn lopettaminen. - Asia C-422/97 P.



Oikeustapauskokoelma 1998 sivu I-04913



Tiivistelmä



Avainsanat

1 Jäsenvaltioiden lainsäädännön lähentäminen - Vesi- ja energiahuollon, liikenteen ja teletoiminnan alan hankintoja koskevien sopimusten tekomenettely - Direktiivi 93/38/ETY - Tarjouksentekijän kantelu, jonka mukaan hankintayksikön toiminta on direktiivin vastaista ja rajoittaa kilpailua - Sen sallittavuus, että komissio on tutkinut kantelun jäsenyysvelvoitteiden noudattamatta jättämistä koskevassa menettelyssä - Komission mahdollisuus tutkia viran puolesta, onko kilpailusääntöjä rikottu, on tältä osin merkityksetön

(EY:n perustamissopimuksen 169 artikla; neuvoston asetuksen N:o 17 3 artiklan 1 kohta; neuvoston direktiivi 93/38/ETY)

2 Muutoksenhaku - Valitusperusteet - Peruste, joka esitetään ensimmäistä kertaa vasta muutoksenhaun yhteydessä - Tutkimatta jättäminen

(EY:n tuomioistuimen perussäännön 51 artikla)

3 Jäsenvaltioiden lainsäädännön lähentäminen - Vesi- ja energiahuollon, liikenteen ja teletoiminnan alan hankintoja koskevien sopimusten tekomenettely - Direktiivi 93/38/ETY - Hankintayksiköiden toimenpiteet - Toimenpiteet, joista jäsenvaltiot vastaavat - Jäsenyysvelvoitteiden noudattamatta jättämistä koskevan menettelyn sovellettavuus

(EY:n perustamissopimuksen 169 artikla; neuvoston direktiivi 93/38/ETY)

4 Jäsenyysvelvoitteiden noudattamatta jättämistä koskeva kanne - Menettely - Menettelyn itsenäisyys suhteessa kilpailualan menettelyyn

(EY:n perustamissopimuksen 169 artikla; neuvoston asetus N:o 17)

5 Jäsenyysvelvoitteiden noudattamatta jättämistä koskeva kanne - Komission oikeus aloittaa kyseinen menettely - Komission harkintavaltaan kuuluminen - Kantelijoiden menettelyllisen aseman erilaisuus kilpailuasioihin verrattuna

(EY:n perustamissopimuksen 169 artikla; neuvoston asetus N:o 17)

Tiivistelmä

6 Kun kysymys on siitä, että direktiivin 93/38/ETY soveltamisalaan kuuluvan julkisen hankinnan osalta tarjouksen tehnyt taho on kannellut komissiolle hankintayksikön toiminnasta, pelkkä kilpailun estymistä koskeva maininta ei sellaisenaan riitä sen täsmentämiseen, että juuri perustamissopimuksen 86 artiklaan sisältyviä kilpailusääntöjä katsotaan rikotuiksi, kun kilpailun estymistä koskeva maininta on tehty direktiiviin sisältyvien säännösten rikkomista koskevan väitteen yhteydessä, vaan perustellusti voidaan katsoa, että tällä maininnalla pyritään täydentämään kyseistä väitettä. Se, että komissiolla on asetuksen N:o 17 3 artiklan 1 kohdan nojalla toimivalta tutkia viran puolesta perustamissopimukseen sisältyvien kilpailusääntöjen mahdollinen rikkominen, ei vaikuta tähän päätelmään.

7 Perustetta, joka on esitetty ensimmäistä kertaa vasta muutoksenhaun yhteydessä, ei voida ottaa tutkittavaksi. Jos asianosaisella olisi oikeus esittää ensi kertaa vasta yhteisöjen tuomioistuimessa vaatimuksilleen sellaisia uusia perusteita, joihin hän ei ole ensimmäisen oikeusasteen tuomioistuimessa vedonnut, tämä tarkoittaisi, että asianosaisella olisi oikeus laajentaa yhteisöjen tuomioistuimessa, jonka toimivalta valitusasioissa on rajoitettu, kannetta ensimmäisen oikeusasteen tuomioistuimessa käsiteltyyn asiaan nähden. Yhteisöjen tuomioistuimen toimivalta valitusasioissa on siten rajoitettu niin, että yhteisöjen tuomioistuin voi tutkia ainoastaan sen oikeudellisen ratkaisun, jonka ensimmäisen oikeusasteen tuomioistuin on antanut sille esitetyistä perusteista.

8 Julkisia hankintoja koskevien yhteisön sääntöjen soveltamisjärjestelmästä, eli tässä yhteydessä direktiivin 93/38/ETY säännöksistä, johtuu, että hankintayksikköjen toimenpiteistä vastaavat ne jäsenvaltiot, joihin nämä yksiköt kuuluvat, joten kyseisille jäsenvaltioille voidaan määrätä seuraamuksia perustamissopimuksen 169 artiklassa määrätyssä jäsenyysvelvoitteiden noudattamatta jättämistä koskevassa menettelyssä.

9 Asetuksen N:o 17 mukainen kilpailualan menettely on riippumaton perustamissopimuksen 169 artiklassa määrätystä menettelystä, jonka tarkoituksena on sen vahvistaminen, että jäsenvaltio on rikkonut yhteisön oikeutta, ja tämän rikkomisen lopettaminen, koska näillä kahdella menettelyllä on eri tavoitteet ja niitä koskevat eri säännöt, ja tämän vuoksi perustamissopimuksen 169 artiklan mukaisen menettelyn aloittaminen ei merkitse automaattisesti sitä, että asiassa tehtäisiin asetuksen N:o 17 mukainen päätös. Siksi jäsenyysvelvoitteiden noudattamatta jättämistä koskevassa menettelyssä tehty komission päätös kantelun käsittelyn lopettamisesta kuuluu yksinomaan tähän menettelyyn eikä merkitse asetuksen N:o 17 nojalla tehdyn kantelun implisiittistä hylkäämistä.

10 Komissiolle kannelleiden osapuolten menettelyllinen asema on perustavanlaatuisesti erilainen perustamissopimuksen 169 artiklan mukaisessa menettelyssä kuin asetuksen N:o 17 mukaisessa kilpailualan menettelyssä. Komissiolla ei ole velvollisuutta panna vireille perustamissopimuksen 169 artiklassa määrättyä menettelyä, vaan sillä on päinvastoin harkintavaltaa, minkä vuoksi yksityisillä ei ole oikeutta vaatia komissiota määrittelemään kantaansa tietyn suuntaisesti. Näin ollen perustamissopimuksen 169 artiklan mukaisessa menettelyssä kantelijoilla ei ole oikeutta nostaa yhteisöjen tuomioistuimissa kannetta komission päätöksestä lopettaa niiden kantelun käsittely, eikä kantelijoilla ole sellaisia prosessuaalisia oikeuksia, joita niillä on asetuksen N:o 17 mukaisessa menettelyssä ja joiden perusteella ne voisivat vaatia komissiota antamaan niille tietoja ja kuulemaan niitä.